ג'ואנה ונדרהם

ג'ואנה ונדרהם (באנגלית: Joanna Vanderham; נולדה ב-17 באוקטובר 1990) היא שחקנית קולנוע, טלוויזיה ותיאטרון סקוטית. מוכרת מתפקידה בסדרות כמו "גן עדן לנשים" (אנ') של ה-BBC One, סדרת אמנויות הלחימה "לוחם" של נטפליקס, המותחן המשטרתי "פשע באדינבורו" (אנ') ובדרמה ההיסטורית "בנות מיטפורד" בתור דיאנה מיטפורד (אנ').

ביוגרפיה
ג'ואנה ונדרהם נולדה בפרת' שבסקוטלנד וגדלה בין היתר גם בסקון (אנ') ובדנדי. אביה טום הוא איש עסקים, ואמה ג'יל היא פרופסור בתחום מחקר לב וכלי הדם בבית החולים ניינוולס בדנדי. יש להם שתי אחיות, ג'נט ולוסי ואח, וג'יימי. הוריה התגרשו כשהייתה צעירה. 

ונדרהם למדה בבית הספר "Robert Douglas Memorial School" בסקון, ובבית הספר התיכון של דנדי. אחר כך למדה משחק במכללה המלכותית הוולשית למוזיקה ודרמה (אנ') בקארדיף.

ונדרהם מתגוררת כיום בהאקני, מזרח לונדון. 

 קריירה 
ונדרהם שיחקה בתפקיד קאתי במיני-סדרה "הנמלטת" של Sky TV שעלתה לשידור ב-31 במרץ 2011, עיבוד לרומן מאת מרטינה קול. על תפקיד המשחק הבכורה שלה היא זכתה לשבחי המבקרים וגם קיבלה מועמדות לפרס אמי הבינלאומי על ההופעה הטובה ביותר של שחקנית (אנ'). 

בשנים 2012–2013 היא שיחקה בתפקיד הראשי בדמות דניז לווט בשתי העונות של סדרת הטלוויזיה של ה-BBC, "גן עדן לנשים". את הסדרה כתב ביל גלאגר והיא מבוססת באופן חופשי על הרומן "גן עדן לאישה" מאת אמיל זולא. שידור העונה השנייה החלו באוקטובר 2013 ב-BBC, ואחריה לא הוזמנה עונה נוספת.

עוד הופיעה ונדרהם בסרט "בעיניים של מייזי" משנת 2012 יחד עם אלכסנדר סקארסגארד וג'וליאן מור, ושנה לאחר מכן הופיעה בתפקיד פמלה במיני-סדרת הדרמה "לרקוד על הקצה" (אנ') בבימויו של סטיבן פוליאקוף.

בשנת 2015 הופיעה ונדרהם בתפקיד קתרין "קיטי" מקוויטי בסדרת הדרמה התקופתית "Banished" בערוץ BBC Two, ובתפקיד מריאן מודסלי בסרט הטלוויזיה של ערוץ BBC One "המתווך".

ב-2016 קיבלה ונדרהם ציון לשבח במסגרת חלוקת פרסי איאן צ'ארלסון על הופעתה בתפקיד המלכה אן במחזה "ריצ'רד השלישי" בתיאטרון אלמיידה.

בשנים 2019–2020 כיכבה בשתי עונותיה הראשונות של סדרת הדרמה והפשע האמריקאית "לוחם" שיצר ג'ונתן טרופר עבור שירות הזרמת המדיה "נטפליקס" 

בשנת 2020 הופיעה בעונה החמישית של סדרת גיבורי העל "אגדות המחר" בערוץ The CW, שם גילמה את דמותה של אטרופוס. 

בשנת 2021 כיכבה לצד דוגריי סקוט בדרמת הפשע "פשע באדינבורו" בתור הבלשית אמנדה דרומונד. 

בשנת 2025 גילמה את בלאנש (אנ') בהפקה של המחזה "חשמלית ושמה תשוקה" מאת טנסי ויליאמס שהועלה בתיאטרון הקרוסיבל בשפילד בדרום יורקשייר. 

פילמוגרפיה

 קולנוע 
+שנהסרטתפקידהערות2012בעיניים של מייזי (אנ')מרגו2014Blackwoodג'סיקה2016And Then I Was Frenchקארה2022Eddie & Sunnyסאני

 טלוויזיה 
 שנה סדרה תפקיד הערות 2011הנמלטת (אנ') קאתי תפקיד ראשי; 6 פרקים
מועמדת פרס אמי הבינלאומי על ההופעה הטובה ביותר של שחקנית (אנ') (2012) Young James Herriot ג'ני מיורהד 3 פרקים 2012Above Suspicion אמנדה דילייני 3 פרקים 2012–2013 גן עדן לנשים (אנ') דניס לווט תפקיד ראשי (2 עונות); 16 פרקים2013לרקוד על הקצה (אנ') פמלה לוסקומב תפקיד ראשי; 6 פרקים מיס מארפל (אנ') אלי פרק: "Endless Night" 2015Banished  קתרין "קיטי" מקוויטי תפקיד ראשי; 7 פרקים המתווך מריאן מודסלי סרט טלוויזיה של BBC One 2016One of Us  קלייר אליוט 4 פרקים 2017 Man in an Orange Shirt פלורה טלבוט פרק: "#1.1"The Boy with the Topknot לורה סרט טלוויזיה של BBC2019The Tannerקייטליןפרק: "Babe's Got a Back Problem" 2019–2020לוחםפנלופה בלייק תפקיד ראשי (עונות 1–2); 20 פרקים2020אגדות המחראטרופוס5 פרקים 2021–2023 פשע באדינבורו (אנ') אמנדה דרומונד תפקיד ראשי (2 עונות); 12 פרקים 2022 שיחת חירום (אנ') סאם טולמי 3 פרקים 2025 בנות מיטפורד דיאנה מיטפורד (אנ') 6 פרקים

 תיאטרון 
 שנה מחזה תפקיד הערות 2012The Promise ליקה תיאטרון דונמאר / תיאטרון טרפלגר 2015The Dazzle מילי אשמורFound111 / Michael Grandage Co. אותלו דזדמונה הלהקה השייקספירית המלכותית 2016 ריצ'רד השלישי אן, מלכת בריטניה תיאטרון אלמיידה2024Double featureטיפי הדרןתיאטרון המפסטד2025חשמלית ושמה תשוקהבלאנש דובואה (אנ')תיאטרון הקרוסיבל בשפילד

קישורים חיצוניים

הערות שוליים

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:בוגרות המכללה המלכותית הוולשית למוזיקה ודרמה
קטגוריה:סקוטיות שנולדו ב-1990